
REFERAT
privind aprobarea documentaţiei de avizare a lucrărilor de intervenţie „Modernizare construcţie P+1E pentru proiect „Dezvoltarea unui sistem regional transfrontalier de centre medicale de excelenţă pentru îmbunătăţirea diagnosticului antenatal al malformaţiilor fetale” – modificări interioare şi exterioare şi semnalistică” 
Apropierea geografică a oraşelor Timişoara si Vârşeţ permite utilizarea integrată a infrastructurii de asistenţă medicală; este nevoie de iniţierea unor  colaborări,  pe baza bilaterală, de la instituţie la instituţie, de sprijin pentru iniţiative comune inclusiv cooperare între cei doi furnizori de servicii de sănătate (armonizarea achiziţionării şi folosirii de echipamente medicale, planificarea infrastructurii comune de cercetare, crearea de reţele on-line, crearea unui sistem on-line comun în domeniul diagnosticării şi coordonării pacienţilor).

În acest sens, a fost identificată posibilitatea dezvoltării în comun a unui sistem regional transfrontalier de centre medicale de excelenţă pentru îmbunătăţirea diagnosticului antenatal al malformaţiilor fetale în aria Timişoara–Vârşeţ. 

Propunerea de proiect se încadrează în Programul IPA de cooperare transfrontalieră România – Serbia, Axa prioritară 1: Dezvoltarea economică şi socială. Măsura 1.1.: Sprijin pentru infrastructura economică şi socială locală/regională), respectiv categoria de operaţiuni şi activităţi eligibile ,,crearea, reabilitarea, modernizarea centrelor de sănătate comune şi îmbunătăţirea serviciilor de sănătate”. 

Prin realizarea acestei investiţii se urmăreşte asigurarea unei dezvoltări socio-economice echilibrate, îmbunătăţirea infrastructurii serviciilor de sănătate si creşterea accesibilităţii populaţiei la servicii noi de sănătate în zona Timişoara-Vârşet. 
Beneficiarul investiţiei este Siptalul Clinic de Obstetrică-Ginecologie „Dr. Dumitru Popescu”, prin Municipiul Timişoara, iar investiţia va fi realizată în incinta spitalului, C.F. nr. 428487. 
Drept urmare, propunem spre aprobare documentaţia de avizare a lucrărilor de intervenţie „Modernizare construcţie P+1E pentru proiect „Dezvoltarea unui sistem regional transfrontalier de centre medicale de excelenţă pentru îmbunătăţirea diagnosticului antenatal al malformaţiilor fetale” – modificări interioare şi exterioare şi semnalistică” elaborată de către SC Lithos Group SRL în vederea accesării de fonduri nerambursabile în cadrul programului IPA de Cooperare transfrontalieră România-Serbia. 

Având în vedere cele menţionate mai sus, 
Propunem spre aprobare următoarele:

1. Documentaţia de avizare a lucrărilor de intervenţie „Modernizare construcţie P+1E pentru proiect „Dezvoltarea unui sistem regional transfrontalier de centre medicale de excelenţă pentru îmbunătăţirea diagnosticului antenatal al malformaţiilor fetale” – modificări interioare şi exterioare şi semnalistică”, elaborată de către S.C. ”LITHOS GROUP” S.R.L., cu principalii Indicatori tehnico-economici prevăzuţi în Anexa.

